《蝴蝶三首》
唐代·徐夤

不并难飞茧里蛾，有花芳处定经过。

天风相送轻飘去，却笑蜘蛛谩织罗。

苒苒双双拂画栏，佳人偷眼再三看。

莫欺翼短飞长近，试就花间扑已难。

栩栩无因系得他，野园荒径一何多。

不闻丝竹谁教舞，应仗流莺为唱歌。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。